de pt la is is nb is ar is is is is is is is nn en is is is is is en is hu is is en cs is is is is is is en is de is et sv is en is is is is is is en de ms es es hu en en
Fallvarnaskóli Sigmanna | Sigmenn ehf.
Fallvarnaskóli Sigmanna er starfræktur til að stuðla að auknu öryggi við vinnu í hæð með því að auka öryggisvitund og skilning á fallslysum. Námskeið eru sett upp með það að markmiði að þátttakendur öðlist hæfni til að vinna í hæð á öruggan og skilvirkan hátt með notkun fallvarnabúnaðar. Þátttakendur öðlast víðtækan skilning á notkunarmöguleikum og takmörkunum fallvarnabúnaðar og læra að yfirfara búnað. Í boði eru grunnnámskeið í fallvörnum, björgun úr hæð og vinnu í lokuðum rýmum ásamt sérsniðnum námskeiðum sem sérstaklega eru löguð að þörfum og starfsemi viðskiptavinar. Með því móti næst hnitmiðaðri þjálfun og betri nýting á tíma þátttakenda. Verkleg þjálfun fer fram í litlum hópum til að tryggja fullnægjandi aðkomu allra þátttakenda að æfingum og að leiðbeinandi hafi góða yfirsýn yfir hópinn. Meðal efnisatriða námskeiða eru:
Hættur sem fylgja vinnu í hæð
Orsakir fallslysa og aðgerðir til að lágmarka hættu á fallslysum
Val á fallvarnabúnaði fyrir mismunandi aðstæður
Umhirða og viðhald á fallvarnabúnaði
Skoðun og eftirlit með fallvarnabúnaði
Hvað þarf að hafa í huga við björgun
Helstu hættur lokaðra rýma
Sérhæfður búnaður fyrir vinnu í lokuðum rýmum
Samskipti í lokuðum rýmum
Björgun úr lokuðum rýmum
Hagnýt og verkleg þjálfun
Stilling á belti og val á réttri stærð
Einnig eru í boði námskeið fyrir þá sem þurfa að sinna verkefnum á jöklum, við straumvötn, í brattlendi eða utan alfaraleiða. Námskeið eru alltaf sniðin að þörfum viðskiptavina til að mæta óskum og þörfum þeirra sem best. Meðal efnis námskeiða er:
Fyrsta hjálp fyrir þá sem eru í vinnu utan alfaraleiða og þurfa að treysta á sjálfa sig með fyrstu hjálp, læra að þekkja eigin takmarkanir og meta hvenær kalla þarf til  utanaðkomandi hjálp.
Grunnatriði línuvinnu. Þátttakendur kynnast helsta búnaði sem notaður er við klifur og línuvinnu svo sem klifurbeltum, línum, krabínum, borðum og tryggingarbúnaði. Farið er yfir helstu gerðir trygginga, hnúta og aðferða við sig og klifur í línum.
Straumvatn og örugg þverun áa.  Eðli straumvatns og algengustu hættur því tengdar, hvað ber helst að varast þegar farið er yfir ár, hvernig á að lesa í ánna, aðferðir við að þvera ár, búnaður.
Ferðalög á jöklum og björgun úr sprungum. Helstu atriði varðandi nauðsynlegan búnað, brodda, ísaxir, akkeri, sprungubjörgunarbúnað og hífingar. Algengustu hættur og hvernig ber að varast þær.
Umhverfisvitund og mat á aðstæðum. Hvernig hegðun lágmarkar áhættu.
Akralind 7, 201 Kópavogi
WordPress Theme by WPExplorer